Nr. C 4/4 De Europæiske Fællesskabers Tidende 9. 1. 90 
Forslag til Rådets forordning (EØF) om økologisk produktionsmetode for landbrugsprodukter 
og om angivelse heraf på landbrugsprodukter og på levnedsmidler 
KOM(89) 552 endelig udg. 
(Forelagt af Kommissionen, den 6. december 1989) 
(90/C 4/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Der er en stigende efterspørgsel fra forbrugerne efter 
økologisk fremstillede landbrugsprodukter og levneds­
midler; dette betyder således et nyt marked for land­
brugsprodukter; 
disse produkter sælges på markedet til en højere pris, 
mens produktionsmetoden indebærer, at jorden udnyttes 
mindre intensivt; produktionsmetoden kan derfor spille 
en rolle ved omlægningen af den fælles landbrugspolitik, 
hvad angår en bedre ligevægt mellem udbud og efter­
spørgsel efter landbrugsprodukter, og hvad angår miljø­
beskyttelse og landskabsbevarelse; 
som følge af den stigende efterspørgsel markedsføres der 
landbrugsprodukter og levnedsmidler, som er forsynet 
med angivelser, der oplyser køberen om eller bibringer 
vedkommende den forestilling, at produkterne er frem­
stillet ved en økologisk metode eller uden anvendelse af 
syntetiske kemiske produkter; 
flere medlemsstater har indført retsforskrifter og 
kontrolforanstaltninger for anvendelsen af sådanne angi­
velser; 
ved at der fastsættes en EF-forskriftsramme for produk­
tion, mærkning og kontrol, får denne type landbrug 
mulighed for at udvikle sig, eftersom forskriftsrammen 
sikrer loyal konkurrence mellem producenterne af 
produkter, der er forsynet med sådanne angivelser, og 
forbrugerne vil få større tillid til disse produkter; 
desuden kan det herved undgås, at der opstår hindringer 
for den frie samhandel med sådanne produkter inden for 
Fællesskabet; 
den økologiske produktionsmetode er en speciel produk­
tionsmetode på bedriftsniveau; derfor bør det for mærk­
ning af forarbejdede produkter gælde, at de angivelser, 
som henviser til den økologiske produktionsmetode, knyttes til de angivelser, der angår de ingredienser, som 
er tilvejebragt ved denne metode; 
med henblik på de planlagte bestemmelsers anvendelse 
bør der fastsættes smidige procedurer, ved hvilke visse 
tekniske bestemmelser eller foranstaltninger kan tilpasses, 
suppleres eller præciseres nærmere, således at der kan 
tages hensyn til erfaringerne; dog bør regler for animalsk 
produktion indføres ved en akt, som ændrer denne 
forordning; 
af hensyn til dem, der henholdsvis producerer og køber 
produkter, som er forsynet med angivelser, der henviser 
til den økologiske produktionsmetode, bør det fastsættes, 
hvilke principper der mindst skal være overholdt, for at 
et produkt kan frembydes med de pågældende angi­
velser; 
den økologiske produktionsmetode indebærer principielt, 
at der ikke kan anvendes syntetiske kemiske stoffer; det 
bør dog ikke fuldstændigt udelukkes, at visse sådanne 
stoffer kan anvendes, hvis de er uundværlige for produk­
tionen af et bestemt landbrugsprodukt; det bør fast­
lægges, hvilke begrænsninger og betingelser der gælder 
for sådanne undtagelser; 
i økologisk landbrug anvendes der varierede dyrknings­
metoder, og der tilføres jorden begrænsede mængder 
gødningsstoffer og jordbehandlingsmidler, der ikke er af 
kemisk art, men som er tungt opløselige; disse dyrk­
ningsmetoder bør præciseres nærmere, og det bør fast­
sættes, hvilke betingelser der gælder for anvendelse af 
forskellige produkter, som ikke er af syntetisk kemisk 
art; 
ved de planlagte procedurer kan der om fornødent i 
bilag I indsættes mere specifikke bestemmelser for at 
undgå, at der i produkter, som er frembragt ved denne 
produktionsmetode, forekommer visse restkoncentra­
tioner af syntetiske kemiske stoffer, som hidrører fra 
andre kilder end landbruget (miljøforurening); 
det er principielt nødvendigt at gennemføre kontrol i alle 
produktions- og afsætningsled, hvis det skal sikres, at 
produktionsreglerne overholdes; 
alle erhvervsdrivende, som producerer, tilbereder, impor­
terer eller markedsfører produkter, som er forsynet med 
angivelser, der henviser til den økologiske produktions­
metode, bør være undergivet særlige kontrolforanstalt­
ninger; 
ønsker i forbindelse hermed erhvervsdrivende at lade 
deres virksomhed og produktion underkaste en ordning 
med regelmæssig kontrol, bør et sådant initiativ derfor 
9. 1. 90 De Europæiske Fællesskabers Tidende Nr. C 4/5 
fremmes; modsvarer kontrollen EF-minimumskrav, og 
udføres den af organer, som er godkendt og under tilsyn 
af medlemsstaterne, bør sådanne initiativer tilgodeses ved 
en EF-kontrolangivelse, som kan anføres i de kontrolle­
rede produkters mærkning; 
efter en forsøgsperiode bør det undersøges, om det er 
muligt at udvide ordningen med obligatorisk regelmæssig 
kontrol, så den kommer til at omfatte alle erhvervsdri­
vende i den kæde, som produktion og markedsføring af 
økologisk fremstillede produkter udgør; 
produkter, der er indført fra tredjelande, bør opfylde 
tilsvarende krav, og de bør være underkastet en kontrol­
ordning svarende til den, der gælder for fællesskabspro-
dukterne — 
UDSTEDT FØLGENDE FORORDNING: 
Anvendelsesområde 
Artikel 1 
Denne forordning anvendes på følgende produkter, hvis 
de er forsynet med eller skal forsynes med angivelser, 
som henviser til den økologiske produktionsmetode: 
a) uforarbejdede vegetabilske landbrugsprodukter; 
endvidere dyr og uforarbejdede animalske produkter, 
for så vidt der er anført produktionsprincipper og 
særlige kontrolregler herfor i bilag I og III 
b) produkter, der er bestemt til konsum, og som hoved­
sagelig består af den eller flere ingredienser af vegeta­
bilsk oprindelse; endvidere, når der er vedtaget 
bestemmelser som omhandlet, i litra a) for animalsk 
produktion, produkter, der er bestemt til konsum, og 
som indeholder ingredienser af animalsk oprindelse. 
Artikel 2 
I denne forordning anses et produkt for at være forsynet 
med angivelser, der henviser til den økologiske produk­
tionsmetode, når produktet eller dets ingredienser i 
mærkningen, i reklamen eller i handelsdokumenterne er 
beskrevet med: 
— ordene »økologisk« eller »biodynamisk«, medmindre 
det klart fremgår, at ordene ikke har nogen forbin­
delse med produktionsmetoden 
— angivelser, der henviser til landbrug, hvor der ikke 
anvendes syntetiske kemiske stoffer som gødnings­
stoffer, jordbehandlingsmidler, og/eller pesticider 
— andre angivelser, der bibringer køberen den forestil­
ling, at produktet eller dets ingredienser er fremstillet 
efter produktionsreglerne i artikel 6 og 7. Artikel 3 
Bestemmelserne i denne forordning indskrænker ikke 
anvendelsen af andre fællesskabsbestemmelser, der 
gælder for produktion, tilberedning, afsætning, mærk­
ning og kontrol af produkter som omhandlet i artikel 1. 
Definitioner 
Artikel 4 
I denne forordning forstås ved: 
1. mærkning: angivelser, oplysninger, fabriks- eller vare­
mærker, billeder eller symboler, som er anført på 
emballager, dokumenter, skilte, etiketter eller hals­
etiketter af enhver art der ledsager eller henviser til et 
produkt som omhandlet i artikel 1 
2. produktion: aktiviteter med henblik på fremstilling af 
landbrugsprodukter i den stand, hvori de normalt 
produceres på landbrugsbedriften 
3. tilberedning: aktiviteter i forbindelse med forarbejd­
ning, konservering og emballering af landbrugspro­
dukter 
4. markedsføring: opbevaring eller udstilling med henblik 
på salg, udbydning til salg, salg, levering eller enhver 
anden måde, hvorved produkter bringes i handelen 
5. erhversdrivende: enhver fysisk eller juridisk person, 
der producerer, tilbereder eller fra tredjelande 
indfører produkter som omhandlet i artikel 1 med 
henblik på deres markedsføring, eller som markeds­
fører disse produkter 
6. syntetisk kemisk stof: et isoleret stof med en veldefi­
neret kemisk struktur, der eventuelt indeholder visse 
urenheder som følge af fremstillingsprocessen, og 
som: 
— enten er tilvejebragt ved kemisk syntese med eller 
uden anvendelse af et præparat af enzymer eller 
mikroorganismer, eller 
— er isoleret på grundlag af stoffer af uorganisk, 
vegetabilsk eller animalsk oprindelse ved hjælp af 
v kemiske metoder, der kan fremkalde en eller flere 
specifikke ændringer af det pågældende stofs 
kemiske sammensætning, således at der frem­
kommer en kemisk sammensætning, som er iden­
tisk med eller afviger fra oprindelsesstoffets 
sammensætning 
7. ingredienser: stoffer, herunder tilsætningsstoffer, der 
anvendes ved tilberedning af produkter som 
omhandlet i artikel 1, litra b), og som stadig fore­
findes i færdigvaren, eventuelt i ændret form 
Nr. C 4/6 De Europæiske Fællesskabers Tidende 9. 1. 90 
8. plantebeskyttelsesmiddel: produkter som defineret i 
artikel 2, stk. 1, i Rådets direktiv 79/117/EØF (*) 
9. vaske- og rensemidler: stoffer og tilberedninger, der er 
omhandlet i Rådets direktiv 73/404/EØF (2), og som 
er bestemt til rengøring af visse af de i artikel 1, 
litra a), omhandlede produkter. 
Mærkning 
Artikel 5 
1. I mærkningen eller reklamen for et produkt som 
omhandlet i artikel 1, litra a), må der kun henvises til 
den økologiske produktionsmetode, hvis følgende betin­
gelser er opfyldt: 
a) det fremgår klart af angivelserne, at det drejer sig om 
en produktionsmetode i landbruget; 
b) produktet er frembragt efter reglerne i artikel 6 og 7 
eller er indført fra tredjelande under den i artikel 11 
omhandlede ordning; 
c) produktet er frembragt eller indført af en erhvervsdri­
vende, der har undergivet sig den i artikel 8 omhand­
lede ordning med regelmæssig kontrol og/eller har 
undergivet sig den i artikel 9 omhandlede meddelel-
sesprocedure. 
2. I mærkningen eller reklamen for et produkt som 
omhandlet i artikel 1, litra b), må der kun henvises til 
den økologiske produktionsmetode, hvis følgende betin­
gelser er opfyldt: 
a) det fremgår klart af angivelserne, at det drejer sig om 
en produktionsmetode i landbruget, og angivelserne 
er anført i forbindelse med angivelsen af landbrugs-
produktet, således som dette er frembragt på land­
brugsbedriften 
b) alle produktets ingredienser af landbrugsoprindelse 
hidrører fra produkter, som er frembragt efter 
reglerne i artikel 6 og 7 eller indført fra tredjelande 
under den i artikel 11 omhandlede ordning 
c) produktet indeholder ikke syntetiske kemiske stoffer 
som ingrediens 
d) produktet er ikke under tilberedningen blevet under­
kastet behandlinger med syntetiske kemiske stoffer 
eller ioniserende stråling 
e) produktet er tilberedt af en erhvervsdrivende, der har 
undergivet sig den i artikel 8 omhandlede ordning 
med regelmæssig kontrol eller har undergivet sig den 
i artikel 9 omhandlede meddelelsesprocedure. 
3. Som undtagelse fra stk. 2 kan der under tilbered­
ningen af visse produkter som omhandlet i artikel 1, 
litra b), anvendes ingredienser, som ikke opfylder 
kravene i stk. 2, litra b), hvis følgende betingelser er 
opfyldt: 
(*) EFT nr. L 33 af 8. 2. 1979, s. 36. 
(2) EFT nr. L 347 af 17. 12. 1973, s. 51. — det drejer sig som ingredienser af landbrugsoprin­
delse, der ikke produceres i Fællesskabet efter 
reglerne i artikel 6 og 7 
— ingredienserne udgør ikke over 5 % af færdigvarens 
indhold 
— i mærkningen er de angivelser, der henviser til den 
økologiske produktionsmetode, tydeligt knyttet til 
angivelsen af de ingredienser alene, som er frembragt 
efter reglerne i artikel 6 og 7 eller indført fra tredje­
lande under den i artikel 11 omhandlede ordning. 
Der kan efter fremgangsmåden i artikel 14 fastsættes en 
liste, som begrænser disse ingredienser. 
Produktionsregler 
Artikel 6 
Ved produktionen af de i artikel 1, litra a), omhandlede 
produkter: 
a) skal mindst bestemmelserne i bilag I og i givet fald de 
tilhørende gennemførelsesbestemmelser være over­
holdt 
b) må der som plantebeskyttelsesmidler, vaske- og rense­
midler, gødningsstoffer, jordbehandlingsmidler eller 
foder ikke være anvendt produkter, der består af, 
eller i hvilke der er iblandet, et eller flere syntetiske 
kemiske stoffer. 
Artikel 7 
1. Som undtagelse fra artikel 6, litra b), kan 
produkter, som indeholder syntetiske kemiske stoffer, 
der er anført i bilag II, anvendes til de i nævnte bilag 
anførte formål. 
2. Der kan optages syntetiske kemiske stoffer i bilag 
II, hvis det er godtgjort: 
a) at de er uundværlige for landbrugsbedrifternes 
produktion af visse planter, dyr eller andre landbrugs­
produkter, navnlig hvis der ikke foreligger hensigts­
mæssige produkter, som ikke indeholder syntetiske 
kemiske stoffer 
b) at det drejer sig om stoffer, hvis anvendelse udelukker 
enhver kontakt med jord, planter og husdyr eller 
andre landbrugsprodukter. 
3. I bilag II, kan følgende angives nærmere: 
— anvendelsesbetingelserne og sammensætningskravene 
for visse syntetiske kemiske stoffer 
— særlige mærkningsforskrifter for de i artikel 1 
omhandlede produkter, hvis disse er fremstillet under 
anvendelse af visse syntetiske kemiske stoffer. 
9. 1. 90 De Europæiske Fællesskabers Tidende Nr. C 4/7 
4. Anvendelsesbetingelserne og kravene til sammen­
sætning og opløselighed for visse stoffer, der ikke er 
syntetiske kemiske stoffer, og som kan anvendes til de i 
artikel 6, litra b), anførte formål, kan angives nærmere i 
bilag I. 
5. Finder en medlemsstat, at et stof bør optages i bilag 
II, eller at bilaget bør ændres, sørger medlemsstaten for, 
at et dossier, der begrunder optagelsen eller ændringen, 
officielt fremsendes til de andre medlemsstater og til 
Kommissionen, der underretter den i artikel 14 omhand­
lede komité. 
Ordning med regelmæssig kontrol 
Artikel 8 
1. Medlemsstaterne udpeger den eller de kontrolmyn­
digheder — og/eller de iværksætter en ordning med 
kontrol, der varetages af godkendte private kontrolor­
ganer — som de erhvervsdrivende, der producerer eller 
tilbereder produkter som omhandlet i artikel 1, kan 
overdrage at etablere den i stk. 2 omhandlede ordning 
med regelmæssig kontrol. 
2. Ordningen med regelmæssig kontrol indebærer, at 
der mindst træffes forholdsregler og iværksættes kontrol­
foranstaltninger som anført i bilag III. 
3. For at iværksætte ordningen med kontrol, der vare­
tages af private kontrolorganer, udpeger medlemssta­
terne en myndighed, som det påhviler at godkende og 
føre tilsyn med disse organer. 
4. Ved godkendelse af et privat kontrolorgan tages 
følgende i betragtning: 
a) organets standardkontrolplan, der skal indeholde en 
detaljeret beskrivelse af de kontrolforanstaltninger og 
forholdsregler, som organet forpligter sig til at 
pålægge de erhvervsdrivende, som det kontrollerer 
b) de sanktioner, som organet agter at anvende, hvis der 
konstateres uregelmæssigheder 
c) organets relevante ressourcer i form af kvalificeret 
personale og administrativt og teknisk udstyr, dets 
erfaring inden for kontrol samt dets pålidelighed 
d) organets uafhængighed af de erhvervsdrivende, 
kontrollen omfatter. 
5. Når et kontrolorgan er godkendt, skal den kompe­
tente myndighed: 
a) sikre objektiviteten af den kontrol, organet gennem­
fører, over for alle de af organet kontrollerede 
erhvervsdrivende 
b) efterprøve effektiviteten af den kontrol, organet 
gennemfører c) gøre sig bekendt med de konstaterede overtrædelser 
og de anvendte sanktioner 
d) tilbagekalde godkendelsen af et organ, hvis det ikke 
opfylder de i litra a) og b) omhandlede krav eller ikke 
længere opfylder betingelserne i stk. 4. 
6. De godkendte kontrolorganer: 
a) sikrer mindst, at de i bilag III omhandlede kontrol­
foranstaltninger og forholdsregler iværksættes på de 
bedrifter, kontrollen omfatter 
b) giver den kompetente myndighed adgang til deres 
kontorer og anlæg, så den kan foretage inspektion, 
og giver alle oplysninger og enhver hjælp, som den 
kompetente myndighed skønner påkrævet for at 
kunne varetage sine forpligtelser i henhold til denne 
forordning 
c) overdrager regelmæssigt og mindst én gang årligt 
medlemsstatens kompetente myndighed en fortegnelse 
over de erhvervsdrivende, der er undergivet deres 
kontrol. 
7. Kontrolmyndigheden og de godkendte kontrolor­
ganer, har ret til at lade de erhvervsdrivende, der er 
undergivet deres kontrol, anvende den i artikel 10 
omhandlede kontrolangivelse, for så vidt de deri nævnte 
betingelser er opfyldt. 
8. Gennemførelsesbestemmelser for de kriterier, der er 
omhandlet i stk. 4, kan vedtages efter fremgangsmåden i 
artikel 14, og de i stk. 5 omhandlede foranstaltninger 
kan fastsættes efter samme fremgangsmåde. 
Andre kontrolforanstaltninger 
Artikel 9 
1. Erhvervsdrivende, der producerer, tilbereder eller 
fra et tredjeland indfører produkter som omhandlet i 
artikel 1 med henblik på deres afsætning, skal give 
meddelelse om denne virksomhed til den kompetente 
myndighed i den medlemsstat, hvor virksomheden 
udøves. 
Meddelelsen skal indeholde de angivelser, der er nævnt i 
bilag IV. 
2. Medlemsstaterne udpeger en myndighed eller et 
organ til at modtage meddelelserne. 
Medlemsstaterne kan fastsætte, at der skal meddeles 
yderligere oplysninger, som de finder påkrævede, for at 
kontrollen af de pågældende erhvervsdrivende kan blive 
effektiv. 
Nr. C 4/8 De Europæiske Fællesskabers Tidende 9. 1. 90 
3. Medlemsstaterne træffer foranstaltninger, således at 
de erhvervsdrivende og de produkter, der er omhandlet i 
artikel 1, og som ikke er undergivet den i artikel 8 
omhandlede ordning med regelmæssig kontrol, mindst 
underkastes en stikprøvekontrol, gældende denne 
forordnings overholdelse. 
Efter fremgangsmåden i artikel 14 kan der for de pågæl­
dende erhvervsdrivende fastsættes forholdsregler, som 
svarer til de i bilag III anførte. 
4. Medlemsstaterne offentliggør årligt fortegnelsen 
over alle erhvervsdrivende, som har indgivet meddelelse 
som omhandlet i stk. 1. 
Angivelse af produkternes overensstemmelse med 
ordningen med regelmæssig kontrol 
Artikel 10 
1. Angivelsen af, at produkterne er i overensstemmelse 
med ordningen med regelmæssig,kontrol som omhandlet 
i bilag V, må udelukkende anføres i de i artikel 1 
omhandlede produkters mærkning, hvis disse: 
a) opfylder bestemmelserne i artikel 5, 6 og 7 og de i 
henhold til disse artikler fastsatte bestemmelser 
b) under hele produktionen og tilberedningen har været 
undergivet den i artikel 8, stk. 2, omhandlede ordning 
med regelmæssig kontrol 
c) er produceret eller tilberedt af erhvervsdrivende, der 
har overdraget kontrollen af deres bedrift til kontrol­
myndigheden eller et kontrolorgan som omhandlet i 
artikel 8, stk. 1, og som af denne myndighed eller 
dette organ har erhvervet retten til at anføre den i 
bilag V omhandlede angivelse 
d) emballeres og transporteres indtil detailsalget i 
lukkede emballager 
e) i mærkningen er forsynet med navnet på kontrolor­
ganet og i givet fald dets registrerede mærke, navnet 
og adressen på producenten eller tilberederen og, hvis 
Rådets direktiv 79/112/EØF (') finder anvendelse, de 
i dette direktiv foreskrevne angivelser. 
2. Mærkning eller reklame må ikke indeholde nogen 
angivelse, der bibringer køberen den forestilling, at den i 
bilag V omhandlede angivelse er en garanti for højere 
smags-, nærings- eller sundhedskvalitet. 
3. Kontrolmyndigheden og kontrolorganerne, der er 
omhandlet i artikel 8, stk. 1, skal: 
a) hvis der konstateres en uregelmæssighed, for så vidt 
angår anvendelsen af artikel 5, 6 og 7 eller iværksæt­
telsen af de i bilag III anførte foranstaltninger, sørge 
(') EFT nr. L 33 af 8. 2. 1979, s. 1. for, at den i bilag V omhandlede angivelse fjernes fra 
ethvert parti eller enhver produktion, som er berørt af 
uregelmæssigheden 
b) hvis der konstateres en overtrædelse, som er af udtalt 
art eller har forlænget virkning, tilbagekalde den 
pågældende erhvervsdrivendes tilladelse til at anvende 
den i bilag V omhandlede angivelse for et tidsrum, 
der skal aftales med medlemsstatens kompetente 
myndighed. 
4. Efter fremgangsmåden i artikel 14 kan der fast­
lægges nærmere bestemmelser, som skal gælde for til­
bagekaldelse af tilladelsen til at anvende den i bilag V 
omhandlede angivelse, hvis der konstateres visse overtræ­
delser af artikel 5, 6 og 7 eller af bilag III. 
5. Hvis en medlemsstat i forbindelse med et produkt, 
der kommer fra en anden medlemsstat, og som bærer 
den i bilag V omhandlede angivelse, konstaterer uregel­
mæssigheder vedrørende denne forordnings anvendelse, 
underretter den den medlemsstat, der har godkendt 
kontrolorganet, samt Kommissionen. 
6. Medlemsstaterne træffer de fornødne foranstalt­
ninger til at hindre svigagtig anvendelse af den i bilag V 
omhandlede angivelse. 
Indførsel fra tredjelande 
Artikel 11 
1. Uden at artikel 5 i øvrigt tilsidesættes, kan 
produkter, der er omhandlet i artikel 1, og som indføres 
fra et tredjeland, kun markedsføres: 
a) hvis de har oprindelse i et tredjeland, der er anført på 
en liste, som Kommissionen fastlægger i en beslutning 
vedtaget efter fremgangsmåden i artikel 14, og hvis 
de kommer fra et område eller en produktionsenhed 
eller er blevet kontrolleret af et kontrolorgan, som i 
påkommende tilfælde er nærmere angivet i beslut­
ningen om det pågældende tredjeland 
b) hvis tredjelandets myndighed eller kompetente organ 
har udstedt en kontrolattest, der bevidner, at det i 
attesten anførte parti: 
— er fremstillet i et produktionssystem, hvor der 
anvendes regler, som svarer til reglerne i artikel 6 
og 7 
— har været undergivet en kontrolordning, hvis 
ligestilling med Fællesskabets kontrolordning er 
konstateret ved den i stk. 2 omhandlede undersø­
gelse. 
2. For at afgøre, om et land, for så vidt angår visse af 
de i artikel 1 omhandlede produkter, på anmodning kan 
anføres i den i stk. 1, litra a), nævnte liste, tages der 
navnlig hensyn til følgende: 
a) de garantier, som tredjelandet kan give for anven­
delsen af regler, der svarer til reglerne i artikel 6 og 7, 
i det mindste for den produktion, som er bestemt til 
udførsel til Fællesskabet 
9. 1. 90 De Europæiske Fællesskabers Tidende Nr. C 4/9 
b) effektiviteten af de kontrolforanstaltninger, der er 
truffet for at sikre, at bestemmelserne under litra a) 
overholdes, i det mindste for den produktion, som er 
bestemt til udførsel til Fællesskabet. 
Under hensyntagen til disse forhold kan der i Kommis­
sionens beslutning være fastsat en præcisering af de 
oprindelsesområder eller -produktionsenheder eller de 
organer, hvis kontrol anses for at være ligestillet med 
Fællesskabets kontrol. 
3. For den i stk. 1, litra b), nævnte attest gælder 
følgende: 
a) attesten skal ledsage varen i originaleksemplar indtil 
den første modtagers bedrift; derefter skal importøren 
opbevare den, således at den i mindst to år kan stilles 
til rådighed for kontrolmyndigheden 
b) attesten skal være udformet efter bestemmelser og i 
overensstemmelse med en formular, som fastlægges 
efter fremgangsmåden i artikel 14. 
Frie varebevægelser inden for fællesskabet 
Artikel 12 
Medlemsstaterne må ikke af grunde, der vedrører 
produktionsmåden eller angivelsen heraf, begrænse eller 
hindre afsætningen af produkter som omhandlet i ar­
tikel 1, der er i overensstemmelse med denne forordning. 
Administrative bestemmelser og iværksættelse 
Artikel 13 
Efter fremgangsmåden i artikel 14 kan følgende fast­
sættes : 
— ændringer i bilag I, II, III og IV 
— gennemførelsesbestemmelser til bilag I og III. 
Artikel 14 
Kommissionen bistås af et udvalg af rådgivende karakter, 
der består af repræsentanter for medlemsstaterne, og som 
har Kommissionens repræsentant som formand. 
Når der henvises til fremgangsmåden i denne artikel, 
forelægger Kommissionens repræsentant udvalget et 
udkast til de foranstaltninger, der skal træffes. Udvalget 
afgiver en udtalelse om dette udkast inden for en frist, 
som formanden kan fastsætte under hensyntagen til det 
pågældende spørgsmåls hastende karakter, i givet fald 
ved afstemning. Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til udvalgets 
udtalelse. Den underretter udvalget om, hvorledes den 
har taget hensyn til dens udtalelse. 
Artikel 15 
Medlemsstaterne underretter årligt inden den 1. juli 
Kommissionen om de foranstaltninger, som er truffet i 
det foregående år med henblik på denne forordnings 
anvendelse, og de fremsender navnlig følgende: 
— fortegnelsen over de erhvervsdrivende, der har 
indgivet den i artikel 9, stk. 1, omhandlede med­
delelse, og dem, der har undergivet sig den i artikel 8 
omhandlede kontrolordning 
— fortegnelsen over de godkendte kontrolorganer, 
deres retlige og administrative struktur, deres stan-
dardkontrolplaner, deres sanktionsordning og i givet 
fald deres mærke 
— en rapport om det tilsyn, som er gennemført i 
henhold til artikel 8, stk. 5, gældende den kontrol, 
som er foretaget i henhold til artikel 9, stk. 3. 
Artikel 16 
1. Denne forordning træder i kraft på dagen for 
offentliggørelsen i De Europæiske Fællesskabers Tidende. 
2. Medlemsstaterne iværksætter artikel 8 og 9 senest 
seks måneder efter denne forordnings ikrafttrædelse. 
3. Artikel 5, artikel 9, stk. 1, og artikel 11, stk. 1, 
finder anvendelse fra tolv måneder efter denne forord­
nings ikrafttrædelse. 
Efter fremgangsmåden i artikel 14 kan fristen for anven­
delsen af artikel 11, stk. 1, udskydes i et bestemt tidsrum, 
hvad indførsel fra et tredjeland angår, hvis behandlingen 
af en anmodning fra de pågældende tredjeland ikke er så 
langt fremme, at der kan træffes afgørelse om tredjelan­
dets optagelse på den i artikel 1, stk. 1, omhandlede liste 
inden udløbet af den i første afsnit fastsatte frist. 
4. I et tidsrum på tolv måneder efter denne forord­
nings ikrafttrædelse kan medlemsstaterne som undtagelse 
fra artikel 7, stk. 1, tillade, at der på deres område 
anvendes produkter, som indeholder stoffer, der ikke er 
nævnt i bilag II, og for hvilke de anser, at de i artikel 7 
stk. 2, omhandlede betingelser er opfyldt. De underretter 
Kommissionen og de andre medlemsstater om, hvilke 
stoffer der er godkendt i medfør af denne bestemmelse. 
Denne forordning er bindende i alle enkeltheder og 
gælder umiddelbart i hver medlemsstat. 
Nr. C 4/10 De Europæiske Fællesskabers Tidende 9. 1. 90 
BILAG I 
PRINCIPPER FOR ØKOLOGISK PRODUKTION PÅ BEDRIFTERNE 
Planter og planteprodukter 
1. Principperne skal have været anvendt i praksis på parcellerne i mindst et kalenderår efter året for den 
seneste brug af produkter, hvis anvendelsen ikke er forenelig med artikel 6, litra b), og artikel 7. 
2. Jordbundens frugtbarhed og dens biologiske aktivitet i jorden skal opretholdes eller øges på følgende 
måde: 
— ved dyrkning af grønsager, grøngødning eller planter med dybt rodnet efter en hensigtsmæssig fler­
årig sædskifteplan, og/eller 
— ved nedmuldning af organisk kompostmateriale, som er produceret af bedrifter, der drives efter 
bestemmelserne i denne forordning. 
Andre organiske eller uorganiske gødningsstoffer, hvis anvendelse er forenelig med artikel 6, litra b), og 
artikel 7, må kun tilføres som et supplement, der skal opfylde næringsbehovet for afgrøder under dyrk­
ning. 
3. Skadegørere, plantesygdomme og ukrudt bekæmpes ved at samordne følgende: 
— valg af hensigtsmæssige arter og sorter 
— en hensigtsmæssig sædskifteplan 
— mekaniske dyrkningsmetoder 
— beskyttelse af skadegørernes naturlige fjender ved foranstaltninger, som er hensigtsmæssige for disse 
(hegn, områder til redebygning m.v.) 
— ukrudtsafbrænding. 
Kun i tilfælde af akut fare for afgrøden må der bruges plantebeskyttelsesmidler, hvis anvendelse er 
forenelig med artikel 6, litra b), og artikel 7. 
BILAG II 
Stoffer som omhandlet i artikel 7, stk. 2. 
Indsættes i givet fald efter fremgangsmåden i artikel 14. 
BILAG III 
MINIMUMSBETINGELSER FOR KONTROLFORANSTALTNINGER OG FORHOLDSREGLER 
UNDER KONTROLORDNINGEN SOM OMHANDLET I ARTIKEL 8 
A. Landbrugsbedrifter, der producerer planter og andre vegetabilske produkter 
1. Produktionen skal ske på enheder, hvis parceller, produktionssteder og opbevaringssteder er klart 
adskilt fra enhver anden enhed, som ikke producerer efter bestemmelserne i denne forordning; en 
del af enheden kan bestå af forarbejdnings- og/eller emballeringslokaler. 
2. Al vegetabilsk produktion på produktionsenheden skal ske efter produktionsreglerne i denne 
forordning. 
9. 1. 90 De Europæiske Fællesskabers Tidende Nr. C 4/11 
3. Når ordningen med regelmæssig kontrol iværksættes 
— udarbejder producenten og kontrolorganet en fuldstændig beskrivelse af enheden med angivelse 
af opbevarings- og produktionsstederne, parcellerne og, i givet fald, de steder, hvor en vis forar­
bejdnings- og/eller emballeringsvirksomhed finder sted 
— fastlægger producenten og kontrolorganet, hvilke konkrete foranstaltninger der skal træffes på 
enheden, for at bestemmelserne i denne forordning kan blive overholdt. 
Beskrivelsen af enheden og redegørelsen for foranstaltningerne anføres i en kontrolrapport. 
Desuden skal rapporten indeholde følgende: 
— oplysning om den dato, hvor der på de pågældende parceller senest er brugt produkter, hvis 
anvendelse ikke er forenelig med artikel 6, litra b), og artikel 7 
— en forpligtelse, hvorved producenten binder sig til at gennemføre den pågældende virksomhed i 
overensstemmelse med artikel 5, 6 og 7 i denne forordning. 
4. Hvert år skal producenten inden et tidspunkt, kontrolorganet angiver, forelægge dette et program 
for sin produktion af vegetabilske produkter; programmet skal være detaljeret indtil parcelniveau. 
5. Der skal føres regnskab i form af bøger eller andet dokumentationsmateriale, således at kontrol­
organet kan konstatere oprindelsen, arten og mængden af alle råvarer, der er købt, samt disse 
råvarers anvendelse; desuden skal der føres regnskab i form af bøger eller andet dokumentations­
materiale over arten, mængderne og modtageren af alle de solgte landbrugsprodukter. 
6. I produktionsenheden er det forbudt at opbevare andre produkter end dem, hvis anvendelse er 
forenelig med artikel 6, litra b), og artikel 7. 
7. Ud over uanmeldt inspektion skal kontrolorganet mindst én gang årligt foretage en fuldstændig 
fysisk kontrol af enheden. Er der mistanke om, at der anvendes produkter, som ikke må anvendes i 
henhold til denne forordning, udtages der en prøve for at søge spor af disse produkter. Der udfær­
diges en kontrolrapport efter hvert besøg. 
8. Producenten giver i inspektionsøjemed kontrolorganet adgang til oplagrings- og produktionsste­
derne og til parcellerne, ligesom der gives adgang til bogholderiet og de tilhørende bilag. Han giver 
kontrolorganet alle oplysninger, der anses for at være nødvendige for inspektionen. 
9. Produkter som omhandlet i artikel 1, der endnu ikke er pakket i endelig emballage, kan transpor­
teres til andre enheder i hensigtsmæssige emballager eller containere, som er forsynet med en 
mærkeseddel, der foruden eventuelle andre angivelser, som er fastsat ved retsforskrifter, er forsynet 
med følgende: 
— navn og adresse på den, der er ansvarlig for produktets produktion eller tilberedning 
— produktets navn 
— en angivelse af, at produktet er underkastet ordningen med regelmæssig kontrol. 
10. Anvender en erhvervsdrivende flere produktionsenheder, gælder følgende: 
a) alle enheder, der fremstiller produkter som omhandlet i artikel 1, skal være undergivet 
ordningen med regelmæssig kontrol 
b) de enheder, der fremstiller vegetabilske produkter, som ikke er omhandlet i artikel 1, er ligeledes 
underkastet ordningen med regelmæssig kontrol, for så vidt angår punkt 3, første afsnit, punkt 
4, 5 og 8 i del A i dette bilag. I disse enheder må der ikke fremstilles vegetabilske produkter af 
samme art som dem, der produceres i den i punkt 1 i dette bilag omhandlede enhed. 
B. Forarbejdnings- og emballeringsenheder for vegetabilske produkter og levnedsmidler, som hovedsagelig 
indeholder vegetabilske produkter 
1. Når ordningen med regelmæssig kontrol iværksættes: 
— udarbejder den erhvervsdrivende og kontrolorganet en fuldstændig beskrivelse af enheden med 
angivelse af de anlæg, som anvendes til forarbejdning, emballering og opbevaring af landbrugs­
produkterne før og efter sådan virksomhed 
— fastlægger den erhvervsdrivende og kontrolorganet, hvilke konkrete foranstaltninger der skal 
træffes i den pågældende enhed, for at bestemmelserne i denne forordning kan blive overholdt. 
Nr. C 4/12 De Europæiske Fællesskabers Tidende 9. 1. 90 
Beskrivelsen af enheden og redegørelsen for nævnte foranstaltninger anføres i en kontrolrapport. 
Desuden skal rapporter indeholde en forpligtelse, hvorved den erhvervsdrivende binder sig til at 
gennemføre sin virksomhed således, at bestemmelserne i artikel 5 i denne forordning overholdes. 
2. Produkter som omhandlet i artikel 1, der kommer fra landbrugsprodukter eller forarbejdningsen-
heder, som ikke er undergivet ordningen med regelmæssig kontrol, må ikke forarbejdes, emballeres 
eller oplagres i enheden. 
3. Der skal oprettes et bogholderi, således at kontrolorganet kan konstatere følgende: 
— oprindelsen, arten og mængden af de i artikel 1 omhandlede landbrugsprodukter, som enheden 
har modtaget 
— arten, mængden og modtagerne af de i artikel 1 omhandlede produkter, der har forladt virksom­
heden 
— enhver anden oplysning, som kontrolorganet kræver for en hensigtsmæssig kontrol af den virk­
somhed, der udføres, såsom oprindelse, art og mængde af ingredienser, tilsætningsstoffer og 
fabrikationsmidler, som virksomheden har modtaget og sammensætningen af de forarbejdede 
produkter. 
4. Hvis der i enheden også forarbejdes, emballeres eller opbevares landbrugsprodukter, der ikke er 
omhandlet i artikel 1, gælder følgende: 
— enheden skal råde over steder, der er adskilt fra de øvrige, til opbevaring af de i artikel 1 
omhandlede produkter før og efter nævnte processer 
— processerne skal gennemføres som en fuldstændig serie ved dagens begyndelse og særskilt fra 
tilsvarende processer, som gælder produkter, der ikke er omhandlet i artikel 1 
— kontrolorganet skal på forhånd og inden for en frist, der aftales med dette, underrettes om disse 
processer 
— der skal træffes enhver foranstaltning for at sikre, at partierne kan identificeres, og for at undgå, 
at der sker sammenblanding med produkter, som ikke er fremstillet efter produktionsreglerne i 
denne forordning. 
5. Ud over uanmeldt inspektion skal kontrolorganet mindst to gange årligt foretage en fysisk kontrol af 
enheden; er der mistanke om, at der anvendes produkter, som ikke må anvendes i henhold til denne 
forordning, udtages der en prøve for at søge spor af disse produkter; der udfærdiges en kontrolrap­
port efter hvert besøg. 
6. Den erhvervsdrivende giver i inspektionsøjemed kontrolorganet adgang til enheden og til bogholde­
riet og de tilhørende bilag. Han giver kontrolorganet enhver oplysning, der er nødvendig for inspek­
tionen. 
7. Transportkravene i punkt 9 i del A anvendes. 
BILAG IV 
INDHOLDET AF DEN I ARTIKEL 9, STK. 1, NÆVNTE MEDDELELSE 
a) den erhvervsdrivendes navn og adresse 
b) beliggenheden af de steder og i givet fald af de parceller (ifølge matriklen), hvor virksomheden udøves 
c) processernes og produkternes art 
d) den af den erhvervsdrivende indgåede forpligtelse til at gennemføre virksomheden efter reglerne i artikel 
5, 6 og 7 og/eller 11 i denne forordning 
e) hvis det drejer sig om en landbrugsbedrift, den dato, hvor producenten for de pågældende parceller er 
ophørt med at bruge produkter, hvis anvendelse ikke er forenelig med artikel 6, litra b), og artikel 7. 
9. 1. 90 De Europæiske Fællesskabers Tidende Nr. C 4/13 
BILAG V 
ANGIVELSE AF PRODUKTERNES OVERENSSTEMMELSE MED ORDNINGEN MED REGEL­
MÆSSIG KONTROL 
Angivelse af, at produkterne er i overensstemmelse med ordningen med regelmæssig kontrol, anføres i det 
eller de sprog, mærkningen er affattet på. 
DK: Økologisk landbrug — EF-kontrolordning 
D: Biologische Agrarwirtschaft — EWG-Kontrollsystem 
EN: Organic farming — EEC control system 
ES: Agricultura Biolégica — Sistema de control CEE 
F: Agriculture biologique — Systéme de controle CEE 
EL: "BioÅx>YiKf|" recopyia — Ltiornua FJiyxou EOK 
IT: Agricultura biologica — Regime di controllo CEE 
NL: Biologische landbouw — Controlesysteem EEG 
PO: Agricultura biolégica — Sistema de controlo CEE